Maruline lõpuspurt tõstis pärnakad põhiturniiril kolmandaks. Veerandfinaalis tuleb vastu Jekabpils.
#000000
Nädalavahetuse kaks võitu kodusaalis lätlaste üle tõstsid Pärnu VK põhiturniiri lõpuks kolmandaks!
#000001
Pärnu Võrkpalliklubi teenis laupäeval kodus 3:2 (24:26, 21:25, 25:21, 25:18, 15:8) võidu Daugavpilsi Ülikooli/Ezerzeme üle. Markus Uuskari tõi Pärnule 23 punkti (+9), Bohdan Mazenko arvele kogunes 16 punkti (+11) ning Borys Zhukov lisas 14 (+7) ja viis ässa löönud Toms Švans 13 (+6) punkti. Daugavpilsi resultatiivseimaks tõusis 21 punktiga (+9) Andris Širjakovs.
#000002
Avo Keele juhendatava Pärnu vastuvõtt oli 56%, rünnakuid lahendati 46-protsendiliselt, vastase samad näitajad olid vastavalt 45% ja 36%. Blokis jäi peale Daugavpils – 17 vs 12, ja servil oli edukam Pärnu – 7 vs 2
#000003
Pärnu VK alistas kodus 3:0 (25:19, 25:19, 25:23) SK Jēkabpils Lūši ja lõpetas põhiturniiri 28 punktiga kolmandal kohal. Sama palju punkte on Selveril, ent Pärnul on üks võit rohkem, mis andis neile eelise.
#000005
Pärnu edukaim oli 16 punktiga (+12) Markus Uuskari, 13 silma (+4) lisas Gabriel Cavalcante. Kaotajatele tõi 11 punkti (+10) Zigurds Adamovics. Pärnu vastuvõtt oli 63%, rünnak 43%, servilt saadi 7 (16 viga) ja blokist 8 punkti. Jekabpilsi vastuvõtt oli 34%, rünnak 33%, blokipunkte kogunes 7 ja servil löödi 4 ässa (9 viga)
#000006